শেয়ারবাজার ডেস্ক: “স্মৃতির খোঁজে চলো হারায়, প্রাণের প্রিয় আঙ্গিনায়” এই স্লোগানকে ধারণ করে উপকূলীয় আদর্শ উচ্চ বিদ্যালয় হতে ২০১৮ সালের এস.এস.সি পরীক্ষায় উত্তীর্ণ শিক্ষার্থীদের কৃতি সংবর্ধনা ও ঈদ পুনর্মিলনী অনুষ্ঠান সম্পন্ন হয়েছে। হেলাল উদ্দিনের পবিত্র কোরআন তেলোয়াতের মাধ্যমে গত বৃহস্পতিবার (২৩ আগস্ট) সকাল ১০ টায় অনুষ্ঠানের শুভসূচনা হয়। পরিষদের সদস্য নুরুল আবছার সবুজ, তাছমিন আক্তার ও মিজান মাহিনের ত্রয়ী সঞ্চালনায় উক্ত অনুষ্ঠানে সভাপতিত্ব করেন পরিষদের আহবায়ক মো. আবদুল জব্বার।